《一字至七字诗。书（同王起诸公送白居易分司东都作）》
唐代·范尧佐

书。凭雁，寄鱼。出王屋，入匡庐。文生益智，

道著清虚。葛洪一万卷，惠子五车馀。银钩屈曲索靖，

题桥司马相如。别后莫暌千里信，数封缄送到闲居。

作者简介：文宗大和间道士。大和三年(829)白居易分司东都时，朝贤各赋一至七字诗送之，尧佐亦预其事。事迹见《唐诗纪事》卷三九。《全唐诗》存诗1首。